**Referat**

**Møte i FAU Valnesfjord skole 9. mars 2020**

**(5. FAU-møte for skoleåret 2019/2020)**

Til stede:

Mathilde Winther (1.kl.), Lill Anita Karlsen (2.kl.), Stein Vegar Thuv (3.kl.), Margrete Torseter (4.kl.), Jan Arild Bergh (5. kl.), Lise Nesdal (6.kl.), Ragnhild Gundersen (7.kl.), Heidi Albertsen (8.kl.)

Irene Hansen (rektor), tilstede på sak 30-33.

Referent: Ragnhild Gundersen

**Sak 28 – Gjennomgang referat FAU-møte 20.01.20**

**Sak 29 – Referat møte i Kommunalt FAU 22.01.20**

Sommerstengt SFO: Inger Buch-Hansen (enhetsleder skole) følger opp og undersøker om Frivillighetssentralen kan arrangere sommer SFO.

Margrete legger ut referatet fra møtet på fb-siden.

**Sak 30 – KRAFTplakaten – Valnesfjord skoles arbeid med skolemiljøet**

Rektor gikk gjennom hvordan Valnesfjord skole jobber med utgangspunkt i kraftplakaten som bygger på etisk plattform for Fauskeskolen samt at det ses i sammenheng med andre planer som er gjeldende for skolen.

Dette er del av Utdanningsdirektoratets nasjonale satsninger, og rektor viser til info om satsningen på nettsiden til Udir;

<https://www.udir.no/kvalitet-og-kompetanse/nasjonale-satsinger/tilbud-om-kompetanseutvikling-miljo-og-mobbing/>

**Sak 31 – Skolens håndtering av hendelser hvor elever er involvert**

FAU stiller spørsmål om hvordan skolen informerer om hendelser. Rektor orienterte om at skolen vurderer i hver enkelt sak om hvordan de skal håndtere saker bla mht i hvilken grad det er behov for å informerer og hvem som skal informeres. Rektor oppfordrer foreldre til å ta kontakt med skolen hvis de har spørsmål på bakgrunn av det elever forteller hjemme.

**Sak 32 – Snøbrøyting**

Skolen følger opp slik at gangveier blir brøytet.

**Sak 33 – Bruk av digitale program (tilpasset opplæring)**

Det stilles spørsmål om lærernes kunnskap om bruk av program som elver bruker (tilpasset opplæring). Hvordan sikrer skolen en at elevene får den nødvendige oppfølgingen av lærer?

I følge rektor så følger programmet eleven, noe som gir utfordring mht opplæring av lærer.

Rektor oppfordrer foreldre til å ta kontakt med skolen hvis de opplever mangelfull oppfølging.

**Sak 34 - Status registrering i Enhetsregisteret**

Det er til behandling i Enhetsregisteret, men blir sannsynligvis ikke klar til 17. mai.

**Sak 35 – Status Ungdomsklubb**

Lill Anita har vært på befaring med Ketil Hugås på Helse- og sosialsenteret for å se på hvordan lokalet kan tilrettelegges bedre. Helse- og sosialsenteret brukes også av 60+, så det må gjøres avtale med dem mht felles bruk av lokalet. Lill Anita har gitt t tilbakemelding til Kjetil Hugås om at en mener kommunen skal ha denne dialogen.

Lill Anita følger opp med spørreundersøkelse blant ungdomsskoleelevene for å kartlegge hvordan dagens bruk er av ungdomsklubben. Hun følger opp videre bla med kontakt med den kommunalt ansatte som har ansvar for klubben.

**Sak 36 – Kjøreregler for FB-gruppa til FAU**

Enighet om at det bør være noen kjøreregler for fb-gruppa og hvor det også kommer fram hva som er formålet med gruppa. Margrete lager et forslag som hun legger ut på fb-gruppa.

**Sak 37 – Leksefri skole**

Tilbakemelding fra 1. klasse om at en ønsker at FAU tar opp spørsmål om leksefri skole.

Settes opp som sak på neste møte hvor Irene inviteres for å si noe om skolens holdning og tanker om lekser.

**Neste møte: mandag 20. april 2020 kl. 19.00**